1877-  William  Beatty-Kingston,  ziarist  britanic,  traduce  din  Eminescu. 


Subiectul  traducerilor  eminesciene  comportă  două  aspecte  principale:  unul 
se  referă  la  traducerile  realizate  de  Eminescu,  însuşi,  din  opere  literare  sau 
filosofice  scrise  în  limbi  străine1 2  iar  alt  domeniu  priveşte  transpunerea  creaţiei 
eminesciene  în  diverse  limbi  ale  lumii. 

Cu  privire  la  acest  ultim  aspect,  articolul  de  faţă  abordează  un  episod 
inedit,  care  aduce  în  atenţie  date  bibliografice  noi,  referitoare  la  dovezi  timpurii 
de  receptare  a poeziei  lui  Eminescu  în  limba  engleză. 

Suntem  în  primăvara  anului  1877.  William  Beatty-Kingston,  un  cunoscut 
jurnalist  din  Ţara  Albionului,  corespondent  de  război,  dar  şi  autorul  libretului  în 
limba  engleză  al  operei  ”Tosca”  de  Giacomo  Puccini,  aflat  la  Bucureşti,  este 
primit  la  Cotroceni  de  către  alteţele  lor  regale  Carol  I şi  Elisabeta. 

Cu  această  ocazie,  este  rugat  de  Carmen  Sylva  să  transpună  în  limba 
engleză  o bijuterie  lirică  a lui  Eminescu  (” Crăiasa  din  poveşti”).  Conformându- 
se  dorinţei  reginei,  William  Beatty-Kingston  realizează  în  acest  fel  prima 
traducere  în  limba  engleză  a unei  opere  eminesciene. 

Momentul  acesta  are  o semnificaţie  aparte,  deoarece,  până  în  prezent, 
Sylvia  Pankhurst  (1930)  era  recunoscută  drept  cel  dintâi  traducător  al  poeziei 
lui  Eminescu  în  limba  lui  Shakespeare. 3 

Putem  afirma  că  acest  fapt  reprezintă  o mărturie  convingătoare  a 
notorietăţii  dobândite  de  poet,  la  doar  27  de  ani,  o recunoaştere  a talentului  său, 
înfăţişând  totodată  detalii  necunoscute,  care  vor  întregi  şi  nuanţa  natura 
contactelor  şi  relaţiilor  complexe  dintre  Mihai  Eminescu  şi  regina  Elisabeta  a 
României. 


1 Sunt  cunoscute  traducerile  făcute  de  Eminescu  din  creaţii  scrise  în  germană  ( ” Vârful  cu  dor ”,  de  Carmen- 
Sylva,  Fragmente  din  ” Istoria  românilor ” (Vol.I),  lucrare  întocmită  de  Eudoxiu  Hurmuzaki,  ” Tasso ”,  de  Goethe, 
fragmente  din  ” Critica  raţiunii  pure ” de  Kant),  franceză  (”Lais”  de  E.Augier),  engleză  ( ”More//a”  de  A.  E. 
Poe  rObsesiune ” de  Mark  Twain),  suedeză  ( ” Lanţul  de  aur ” de  Onkel  Adam). 

2 Traducerea  este  tipărită  la  editura  Kegan  Paul,  într-un  volum  cu  numai  10  poeme,  însoţit  de  o scrisoare  a 
lui  George  Bernard  Shaw  şi  o introducere  de  Nicolae  lorga. 

3 Pe  lângă  Sylvia  Pankhurst  putem  aminti  dintre  traducătorii  mai  vechi  ai  operei  lui  Eminescu  în  limba  engleză 
pe  Petre  Grimm,  Dimitrie  Cuclin,  I.  O.  Stefanovici.  Iar  dintre  cei  mai  noi  pe  Corneliu  M.  Popescu,  Adrian 
George  Săhlean,  George  Anca,  W.D.  Snodgrass,  Brenda  Walker,  Eleathrow  O’Hare  etc. 

Cine  este  William  Beatty-Kingston  ? 


William  Beatty  Kingston,  jurnalist  de  război  şi  un  faimos  autor  de  librete 
muzicale4,  în  acelaşi  timp  poet  şi  traducător,  s-a  născut  la  Londra,  în  anul  1837. 

/V 

In  perioada  1852-1856  a fost  funcţionar  la  Arhivele  Statului  din  capitala 
imperiului,  părând  că  urmează  cariera  tatălui  său,  angajat  de  asemenea  la  Public 
Record  Office. 

Părăsind  această  îndeletnicire,  care  i se  părea  destul  de  anostă,  Kingston 
intră  în  lumea  diplomatică,  fiind  numit  vice-cancelar  al  Consulatului  Austriei  la 
Londra  (1856)  şi  Cardiff  (1857  - 1865).  începând  cu  anul  1866,  devine 
corespondent  la  Viena  şi  Berlin  al  ziarului  ” Daily  Telegraph ”. 

/V 

In  această  calitate,  în  1870,  a transmis  corespondenţe  de  război  de  pe 
frontul  Franco-Prusian  si  de  la  asediul  Parisului.  Obţinând  acreditarea  de  ataşat 

pe  lângă  statul  major  prusac,  stabilit  la  Versailles,  se  împrieteneşte  cu  Bismark  şi 
Von  Moltke. 

/V 

In  timpul  şederii  sale  la  Berlin  şi  Viena,  Kingston  se  îndrăgosteşte  de 
muzică,  ajungând  să  scrie  librete  pentru  scena  operei  engleze  precum  şi  studii  de 
critică  muzicală5. 

Astfel,  el  traduce  în  limba  engleză  şi  prelucrează  după  gustul  publicului 
lononez  libretul  operei  ”Tosca ” de  Giacomo  Pucini  şi  al  operei  ”Falstaff”  de 
Verdi.  Moştenind  pasiunea  tatălui,  fiica  sa,  baroneasa  von  Zedlitz,  devine  o 
cunoscută  compozitoare  de  piese  muzicale  şi  editoare  de  cărţi. 

în  vara  anului  1874,  acesta  face  o vizită  de  informare  în  România,  ocazie 
ce  îi  va  facilita  cunoaşterea  de  aproape  a problemelor  ţării  noastre,  a specificului 
poporului  român,  faţă  de  care  va  manifesta  o mare  simpatie.  Fire  iscoditoare  şi 
dornică  de  cunoaştere,  Kingston  aşterne  pe  hârtie  constatările  şi  impresiile  de 
călătorie  în  România,  ce  vor  forma  cuprinsul  primelor  două  capitole  ale  cărţii 
sale  ”A  wanderer  ‘s  note,\  tipărite  la  Londra  în  anul  1888.  Este  vizibil  marcat  de 
calitatea  excepţională  a liniilor  ferate  nou  construite,  silenţiozitatea  şi  luxul 
garniturilor  de  tren,  remarcând  faptul  că,  după  o călătorie  de  1 8 ore  pe  teritoriul 
românesc,  trenul  avea  o diferenţă  de  maxim  2 minute  fată  de  orarul  de  mers 
stabilit  ! 

Ziaristul  mai  vizitase  Principatele  Unite  în  anul  1865,  chiar  îl  cunoaşte  pe 
domnitorul  Alexandru  Ioan  Cuza,  vorbeşte  mulţumitor  limba  română,  astfel 
încât,  în  calitate  de  crespondent  al  presei  britanice,  este  trimis  din  nou  în  ţara 


1.”  Death  ofMr  Beatty  Kingston ” in  ’ ’Glasgow  Herald”  (Glasgow,  Scotland),  Friday,  October  5,  1900;  Issue  239 
— Births , Deaths,  Marriages  and  Obituaries. 

5 în  1887  îi  apar  două  lucrări:  ” Music  and  Manners  ”,  respectiv  "Wanderer ’s  Notes" . 

noastră,  în  perioada  1877-1878,  pentru  a informa  cititorii  ziarelor  englezeşti  în 
legătură  cu  mersul  ostilităţilor  de  pe  frontul  Ruso-Turc. 

Cu  această  acreditare,  este  prezent  la  Bucureşti,  înosţit  de  Frederick 
Villiers,  cunoscut  grafician  britanic,  trimis  special  al  ziarului  ”Graphic  ”.6 7 

A 

In  lucrările  sale  cu  caracter  memorialistic,  William  Beatty-Kingston 
precizează  valoroase  detalii  istorice  de  culise,  elucidând  unele  aspecte 
necunoscute  ale  politicii  internaţionale,  vis  a vis  de  România. 

Având  apropiate  legături  de  amiciţie  cu  doi  dintre  cei  mai  marcanţi 
politicieni  români  ai  vremii,  Ion  C.  Brătianu  şi  M.  Kogălniceanu,  autorul 
menţionat  povesteşte,  într-o  altă  carte  importantă  pentru  istoria  României, 
purtând  titlul:  ”Men,  Cities  and  Events ”,  impresiile  sale  oneste  şi  obiective  cu 
privire  la  clasa  politică  românească. 

Cunoaşterea  limbii  române  îi  permite  trecerea  în  revistă  a istoriei 
poporului  nostru,  fapt  surprinzător  şi  rar  pentru  un  cetăţean  străin,  iar  pasiunea 
sa  pentru  literatură,  artă  şi  muzică  îl  conduce  la  tălmăcirea  în  limba  engleză  a 
unor  poezii  aparţinând  lui  V.  Alecsandri  şi  M.  Eminescu,  precum  şi  la 
prezentarea  unor  suculente  şi  pitoreşti  memorii  de  călătorie  pe  meleaguri 
româneşti,  în  care  descrie,  de  exemplu,  viaţa  mondenă  a Bucureştilor,  cântecele 
lăutăreşti,  frumuseţile  împrejurimilor  vizitate. 

Tipărită  la  Londra  în  1885,  importantă  piesă  documentară  pentru  istoria 
traducerilor  creaţiei  literare  româneşti  în  limba  engleză,  cartea  lui  William 
Beatty-Kingston,  ” The  English  Illustrated  Magazine  ” , reuneşte  în  volumul  II, 
câteva  traduceri  în  limba  engleză  ale  unor  poezii  de  Vasile  Alecsandri  ( ”The 
End  of  Autumn”,  ”The  Thunder  Clap”,  ”The  wind”,  ”The  Sledge”),  reunite  sub 
titlul  ” Imitations  of  Romanian  Lays  ”,  inclusiv  traducerea  poeziei  ” Crăiasa  din 
poveşti 

începând  cu  1886,  ziaristul  britanic  îşi  adună  amintirile  din  vremea  când 
vizita  diverse  ţări  ale  lumii:”/!  Journalist’s  Jottings”  (1880),  ” Monarchs  I Have 
Met ” (1886)  şi  ”A  Wanderer’s  Notes”  unde,  aşa  cum  am  arătat  mai  sus,  găsim 
excepţionale  relatări  istorice  referitoare  la  România. 

Compune,  de  asemenea,  versuri,  pe  care  le  publică  în  ”Punch”  (1883- 
1887),  ”The  Sunday  Times ”,  ” The  Illustrated  English  Magazine ”,  ”The 


6 Presa  britanică  a fost  reprezentată  de  "The  Illustrated  London  News",  "The  Graphic",  "The 
Scotsman  " şi  "The  Pictorial  World 

7 Apărută  la  Macmillan  and  Company,  1885 

Theatre ”,  ”The  Lwte”  şi  alte  periodice  londoneze.  In  1893,  Kingston  s-a  înscris 

în  ” Institute  of  Journalists 

/\ 

In  anul  1887-1888,  cartea  sa,  ”Monarchs  I Have  Met ”,  apare  şi  la  New 
York,  la  editura  Harper  & Brothers,  Franklin  Square,  tipărită  în  opt  ediţii 
consecutive,  fiind  dedicată  Reginei  Elisabeta  a României.  Prin  intermediul 
acestei  lucrări,  publicul  american  află  mai  multe  amănunte  despre  poetul  Mihai 
Eminescu.  Intr-un  capitol  special  (”The  Queen  Legend ” - ” Crăiasa  din 
Poveşti”),  autorul  descrie  episodul  întâlnirii  sale  cu  suverana  poetă,  la  Palatul 
Cotroceni,  oaspetele  discutând  cu  ilustra  iubitoare  a artelor  traducerea  unei 
poezii  de  Eminescu  ! 


/\ 

In  continuare,  vom  reda  conţinutul  Capitolului  VI  (p.  85-106)  al  lucrării, 
dedicat  prezenţei  la  curtea  reginei  Carmen  Sylva  a jurnalistului  englez  şi 
discuţiile  avute  cu  aceasta  cu  privire  la  problema  traducerilor,  un  document  de 

mare  valoare  pentru  biografia  literară  eminesciană. 

/\ 

In  primele  paragrafe  ale  acestui  capitol,  autorul  descrie  un  tablou  sugestiv 
al  personalităţii  reginei,  remarcând  efortul  acesteia  de  a se  conforma 
mentalităţilor  din  ţara  de  adopţie,  de  a cuceri  inimile  supuşilor  săi. 


” Monarchs  I Have  Met ”,  London  - Chapman  and  Hali,  1887;  ”A  Wanderer’s  Notes”,  London-  Chapman  and 
Hali,  1888  A Journalist’s  Jottings”,  London-  Chapman  and  Hali,  1890;  ” Meu,  Cities  and  Events”,  London  - 
Bliss,  Sands  & Foster,  1895. 

Iată  cum  descrie  autorul  portretul  princiar:  Regina  Elisabeta  a studiat 
limba  română,  literatura,  legendele,  muzica,  alegându-şi  prietenii  şi  îndrumătorii 
dintre  cei  mai  eminenţi  poeţi,  istorici  şi  arheologi  ai  României. 

Carmen-Sylva,  împreună  cu  toate  doamnele  de  onoare  de  la  curte,  poartă 
costume  naţionale,  ca  o reacţie  faţă  de  cosmopoltismul  modei  pariziene, 
somptuozitatea  extravagantă,  care  sufoca  spiritul  naţional. 

Regina  a pus  bazele  unor  instituţii  de  caritate  în  cele  mai  importante  oraşe 
ale  ţării,  a reorganizat  spitalele  publice  şi  a sprijinit  pe  oamenii  sărmani. 

Sub  pseudonimul  Carmen  Sylva,  regina  a tradus  în  limba  germană 
operele  lui  Eminescu,  Alecsandri,  Bolintineanu,  Negri  şi  ale  altor  poeţi  ai 
vremii,  făcându  să  le  strălucească  numele  în  ” Europa  civilizată 

Această  preocupare  a reginei,  care  îi  aducea  desigur  şi  un  spor  de 
celebritate,  spune  autorul,  nu  era  văzută  cu  ochi  buni  de  către  sobrul  şi 
rezervatul  sot  al  acesteia. 

9 

William  Beatty  Kingston  mărturiseşte  că  a avut  ocazia  să  o întâlnească  pe 
regina  România  mai  întâi  la  Viena,  cu  ocazia  expoziţiei  internaţionale  deschise 
în  capitala  acestei  ţări,  şi  apoi  la  Bucureşti,  în  primăvara  anului  1877,  în  preajma 
izbucnirii  conflictului  dintre  Rusia  şi  Turcia. 

Autorul  afirmă  că  a fost  primit  cu  multă  simpatie  la  Palatul  Cotroceni,  de 
către  regină,  care  i-a  dat  impresia  că  se  întâlneşte  cu  o veche  cunoştinţă.  Regina 
aflase  de  la  prietenii  români  ai  ziaristului  că  William  Beatty  Kingston  este 
extrem  de  interesat  să  aprofundeze  muzica  şi  literatura  română,  domeniu  în  care 
regina  este,  de  asemenea,  foarte  bine  informată.  De  aceea,  regina  Carmen  Sylva 
dorea  să  fie  ajutată  în  traducerea  legendelor,  baladelor  şi  folclorului  românesc  în 
limba  lui  Shakespeare. 

/V 

In  cursul  dialogului,  Carmen  Sylva  mărturiseşte  că,  deşi  posedă  cunoştinţe 
mulţumitoare  de  limba  engleză,  totuşi  traducerea  versurilor  excede  puterile  sale. 

”C«  toate  acestea,  cum  probabil  ştiţi,  am  parafrazat  un  număr 
considerabil  de  creaţii  populare  româneşti  în  limba  germană,  păstrând  ritmul  şi 
accentul  ritmic  originale,  pe  cât  am  putut  mai  mult.  Există  un  mic  poem 
romantic,  de  o extraordinară  frumuseţe,  de  Eminescu,  pe  care  eu  deja  l-am 
tradus  (s.n.).  Aş  dori  să  încercaţi  să  faceţi  o versiune  în  limba  engleză  a 
acestuia.  Dacă  vreţi,  eu  personal  am  să  vi-l  copiez  şi  trimite;  iar  versiunea 
dumneavoastră  va  ocupa  un  loc  în  albumul  meu  personal”9. 


9 

"There  is  a little  romantic  poem  of  extraordinar y beauty  by  Eminescu,  which  I have  just  translated.  Wish  you 
would  try  to  make  an  English  version  of  it.  If  you  will,  1 will  copy  it  out  for  you  myself  and  send  it  to  you;  and 
your  version  shall  have  a place  in  my  own  personal  album. " 

Răspunzând  surprinzătoarei  rugăminţi,  traducătorul  acceptă,  dar  adaugă 
aceste  cuvinte,  cu  o uşoară  nuanţă  de  precauţie: 

”Am  spus  Alteţei  Sale  că  voi  face  tot  ce  pot  ca  să  îndeplinesc  porunca  sa, 
dar  că  trebuie  să  man  ifeste  o mare  înţelegere  faţă  de  deficienţele,  pe  care  nu  am 
cum  să  le  evit,  în  orice  încercare  de  a păstra  uniformitatea  metrică  dintre 
original  şi  traducerea  într-o  limbă  care  diferă  atât  de  mult  una  faţă  de  alta  cum 
este  engleza  faţă  de  română.  ” 

/V 

In  continuare,  traducătorul  englez  explică  reginei  câteva  dificultăţi  pe  care 
le-a  întâlnit,  cum  ar  fi  multe  forme  arhaice  latineşti,  reţinute  de  limba  română 
modernă,  care  impietează  o traducere  fidelă  şi  facilă,  în  special  în  ce  priveşte 
economia  de  silabe.  Este  aproape  imposibil  să  nu  se  observe  că  este  anevoie  să 
se  păstreze  în  limba  engleză  acelaşi  număr  de  picioare  precum  există  în  versurile 
româneşti  respective. 

Regina  i-a  răspuns:  ” Sunt  la  curent  cu  toate  aceste  dificultăţi  de  care 
vorbiţi,  multe  din  tre  ele  fiind  sfâşietoare  pentru  un  traducător.  Ele  sunt  valabile 
atât  pentru  limba  germană,  cât  şi  pentru  limba  engleză,  dar  nu  atât  de 
insuportabile,  dat  fiind  caracterul  foarte  elastic,  sau  mai  plastic  al  idiomului 
teutonic.  Dacă  veţi  compara  traducerile  mele  cu  originalul,  veţi  vedea  că  am 
mers  câteodată  foarte  aproape  de  metrică  şi  ritm,  desigur  cu  sacrificarea 
spontaneităţi  şi  chiar  a clarităţii.  Dar  puteţi,  întradevăr,  să  încercaţi  şi  să  faceţi 
ce  puteţi  cu  câteva  din  legendele  mele.  Faceţi  primul  experiment  cu  una  pe  care 
am  să  v-o  trimit.  ” 

/V 

In  cursul  aceleiaşi  după-amieze,  William  Beatty-Kingston  a primit  din 
partea  reginei  o pagină  conţinând  un  poem  de  Eminescu,  inclusiv  traducerea  în 
limba  germană,  scrise  de  mâna  sa. 

Fără  a pierde  o clipă,  acesta  a început  să  transpună  versurile  în  limba 
engleză.  Dar,  a considerat  că  traducerea  sa  nu  va  putea  să  păstreze  ritmul  atât  de 
bine  redat  de  Carmen  Sylva  în  admirabila  variantă  în  germană  a traducerii  din 
Eminescu.  ” întrucât  balada  era  atât  de  melodioasă,  şi  compunerea  sa  atât  de 
muzicală,  m-am  gândit  că,  în  traducerea  unei  versiuni  într-o  limbă  străină,  este 
mai  bine  să  sacrific  ritmul  în  favoarea  metricii.  ” 

/V 

In  timp  ce  lucra  asupra  acestei  tălmăciri,  lui  William  Beatty-Kingston  îi 
veni  în  minte  ideea  că  Regina  va  aprecia  şi  mai  mult  valoarea  traducerii  dacă 
poezia  ar  fi  ilustrată  intr-un  mod  foarte  romantic,  aşa  cum  a reuşit  Eminescu  să 
redea  acest  sentiment  în  graţiosul  său  mic  poem. 

/V 

întrucât  alături  de  el  se  afla  şi  artistul  Frederick  Villiers,  trimis  special  al 
revistei  ”Graphic,\  apelă  la  talentul  acestuia.  Mai  întâi,  îi  descrise  conţinutul 

acestei  poezii,  care  l-a  surprins  plăcut.  Folosint  talentul  său,  el  dă  la  iveală  o 
ilustraţie  superbă,  redând  cu  acurateţe  tema  principală  a poemului  eminescian, 
în  mai  puţin  de  o oră,  pune  pe  hârtie  o imagine  încântătoare  a versurilor  lui 
Eminescu. 

Reunind  grafica  lui  Frederick  Villiers  cu  versiunea  poemului  eminescian, 
în  limba  engleză,  William  Beatty-Kingston  se  înfăţişează  din  nou  la  curtea 
Reginei  cu  aceste  două  realizări,  chiar  în  dimineaţa  următoare. 

Carmen  Sylva  a acceptat  cu  graţiozitate  atât  desenul,  cât  şi  versurile,  pe 
care  le-a  admirat  cu  mare  satisfacţie.  Ziaristul  mărturiseşte  următoarele:  ”Am 

toate  motivele  să  cred  că  acestea  se  găsesc  în  prezent  în  Albumul  său  personal, 
din  1877.  Deoarece  este  posibil  ca  traducerile  în  germană  şi  engleză  a unei 
balade  româneşti  tipice  să  aibă  un  oarecare  interes  pentru  cititorii  acestei  cărţi, 
m-am  gândit  să  le  reproduc  aici.  ” 

Pentru  edificare,  redăm  în  continuare  textele  poeziei  lui  Eminescu,  mai 
întâi  în  limba  română,  apoi  cele  în  germană  şi  engleză  aşa  cum  sunt  tipărite  în 
cartea  lui  Kingston: 


Crăiasa  din  poveşti 

” Neguri  albe,  strălucite 
Naşte  luna  argintie, 

Ea  le  scoate  peste  ape, 

Le  întinde  pe  câmpie; 

S-adun  flori  în  şezătoare 
De  painjen  tort  să  rumpă, 

Şi  anină-n  haina  nopţii 
Boabe  mari  de  piatră  scumpă. 

Lângă  lac,  pe  care  norii 
Au  urzit  o umbră  fină, 

Ruptă  de  mişcări  de  valuri 
Ca  de  bulgări  de  lumină, 

Dându-şi  trestia-ntr-o  parte, 
Stă  copila  lin  plecată, 
Trandafiri  aruncă  roşii 
Peste  unda  fermecată. 

7 


Ca  să  vad-un  chip,  se  uită 
Cum  aleargă  apa-n  cercuri, 

Căci  vrăjit  de  mult  e lacul 
De-un  cuvânt  al  sfintei  Miercuri; 

Ca  să  iasă  chipu-n  faţă, 

Trandafiri  aruncă  tineri, 

Căci  vrăjiţi  sunt  trandafirii 
De-un  cuvânt  al  sfintei  Vineri. 

Ea  se  uită...  Păru-i  galben, 

Faţa  ei  lucesc  în  lună, 

Iar  în  ochii  ei  albaştri 
Toate  basmele  s-adună.  ” 

Precizăm  că  versurile  au  apărut  în  ” Convorbiri  Literare”,  X,  6 din  1 Sept. 
1876,  într-un  grupaj  care  mai  cuprinde  şi  poeziile  Lacul,  Dorinţa  şi  Melancolie. 

Creaţia  aceasta  se  află,  de  asemenea,  în  ” Ediţia  Princeps  ” a poeziilor  lui 
Eminescu,  tipărite  de  T.  Maiorescu  la  Socec. 

De  asemenea,  în  anul  1916  apărea  la  Editura  ”Alcalay  & Co ” un  volum, 
conţinând  16  poezii  eminesciene,  cu  titlul  ” Crăiasa  din  Poveşti ”. 

Variante  ale  acestei  poezii,  prima  cu  titlul  ” Ţesături ”,  figurează  în 
manuscrisul  2285,  137v-138  şi  alta,  apropiată  de  forma  definitivă,  în 
manuscrisul  2262,141  şi  105,  datat  1875-1876. 10 

Putem  să  concluzionăm  că  poezia  ” Crăiasa  din  poveşti ” reprezenta  în 
anul  1877  una  dintre  cele  mai  preţuite  opere  poetice  eminesciene,  apreciată,  cum 
am  văzut  mai  sus,  de  însăşi  regina  Carmen  Sylva. 

Aşa  cum  bine  remarca  Perpessicius,  manuscrisul  poate  fi  datat  în  preajma 
anului  187611,  perioadă  în  care  ” suferinţele  pricinuite  de  pierderea  mamei  sale 
şi  chinurile  patimei  veroniene  marchează  un  moment  de  intensă  febrilitate  lirică 
şi  polemică  ” 12 . 

Din  punctul  de  vedere  al  formulei  prozodice,  ” Crăiasa  din  poveşti ” are 
măsuri  de  8 si  7 silabe,  ritmul  fiind  trohaic. 

5 ' 


10  Ultima  strofa  a poemului  numără  nu  mai  puţin  de  cinci  variante,  dintre  care  una  are  o frumuseţe  aparte: 
"Părul  ei  cel  lung  de  aur/Se  coboară  la  călcâie, /Ochi  albaştri  ard  sub  frunte,  /Picături  de  vecinicie.  ” 

11  Anul  1876  este  unul  dintre  cei  mai  ” viforoşi  ai  iubirii  sale ” (Perpessicius). 

12  Perpessicius,  Studii  Eminesciene,  Editura  Muzeului  Literaturii  Române,  Bucureşti,  2001,  p.  146. 

Iată  şi  varianta  în  limba  germană,  prezentată  de  Regina  Carmen  Sylva 
ziaristului  britanic. 


” Mărchenkdnigin  ” 

”Weifie  Nebel  sind  vom  Monde 
Silberglănzend  ausgeflossen, 

Aus  dem  Wasser  aufgestiegen, 

Aufdie  Felder  ausgegossen. 

Spinngewebe  zu  zerreifien, 

Alle  Blumen  sich  vereinen; 

An  der  Nacht  Gewănder  hăngen 
Beeren  sie  von  Edelsteinen. 

An  dem  See,  um  den  die  Wolken 
Einenfeinen  Schatten  weben, 

Der  durch's  Wellenspiel  zerrissen, 

Wie  die  hellen  Schollen  beben, 

Leis  das  Schilfzur  Seite  theilend, 

Steht  ein  Măgdlein  vorgebogen, 

Schiittelt  lauter  rothe  Rosen 
Sanft  hin  aufdie  Zauberwogen. 

Dafi  ein  Bild  erscheine,  blickt  sie 
Aufder  Wasserkreise  Gleiten, 

Denn  es  ward  der  See  besprochen 
Von  der  Venus  Wort  vor  Zeiten. 

Dafi  ein  Bild  zur  Flăche  steige 
Lăfit  sie  junge  Rosen  fliehen, 

Denn  die  Gdttin  hat  den  Rosen 
Einstens  Zauberkraft  verliehen. 

Schaut  und  schaut ...  ihr  Haar  ist  golden, 
Ihr  Gesicht  im  Monde  scheinet, 

In  den  blauen  Augen  haben 
Alle  Mărchen  sich  vereinet.  ” 

Având  ca  model  această  traducere  în  limba  germană,  William  Beatty- 
Kingston  oferă  reginei  versiunea  poemului  ” Crăiasa  din  poveşti  ”,  care  poartă 
titlul  în  limba  engleză  ” The  Legend-Queen 


THE  LEGEND-QUEEN. 

‘ Flcccy  vapors,  silvcm  Bhining, 

Froin  thc  moon  are  lightly  falling; 

Luna  drew  them  frora  the  waters 
And  returns  them  to  the  meadows. 

‘Spider-webs  to  rend  asunder 
AII  the  flowers  have  conspir^d ; 

On  the  draperies  of  midnight 
Dew-drops  hang,  like  liquid  jewels. 

1 By  the  lake  (o’cr  which  the  vapors 
Wreathe,  in  their  fantastic  shadows 

Shimm’ring  back  the  ripple’s  sparklc, 
Trausient  gleams  of  uudulation) 

‘Rnstling  reeds  with  light  hand  parting 
Stands  a maidcn,  forward  bending; 

Soflly  seattere  rnddiest  roses 
O’er  the  bright  cnchanted  waters. 

* Gazcs  she,  and  hopes  somc  picture 
May  flash  out  frora  ’raongst  the  ripples 

(For  in  olden  times,  dark  Hertha 
Cast  her  speli  upon  these  waters). 

‘Fain  would  she  with  tender  rese-bnds- 
Conjured  phantoms  to  the  surface, 

For  she  knows  fnll  well  that  Freya 
Oncc  lent  eharm9  to  all  the  roses. 

‘Gazcs  she,  the  golden-haircd  one, 

And  her  face  shines  in  the  moonligh 

In  the  myst’ry  of  her  blue  eyes 
Lurk  thc  gerras  of  all  the  legends!” 


io 


Pentru  comparaţie,  prezentăm  mai  jos  şi  traducerea  admirabilă  a lui 
Corneliu  M.  Popescu: 

”Sparkling  haze,  across  the  heavens 
Rising  slow  the  sliver  moon, 

She  has  gatheredfrom  the  water 
And  upon  the  pastures  strewn. 


In  the  valley  many  flowers 
On  the  cobwebs  jewels  strung, 
Countless  gems,  of  countless  colours, 
On  the  cloak  ofevening  hung. 

O ’er  the  lake  the  clouds  in  passing 
Cast  a soft  transparent  shade, 

Which  the  ripples  rolling  boulders 
With  their  radiance  invade. 

Came  at  night  a little  maiden 
Silently  the  reeds  among, 

And  a rose  offlaming  scarlet 
On  the  water  surface  flung. 

For  her  own  sweet  image  gazing, 
Marvelled  how  the  ripples  stirred... 
Ay,  that  lake  is  long  enchanted 
By  the  Saint  Mercuri  ’s  word. 

Flung  a rose  offlaming  scarlet 
That  the  water ’s  mirror  blurred... 
Scarlet  roses  are  enchanted 
By  the  saint  Veneri  ’s  word. 


Long  she  gazes.  Hair  soft  golden, 

O ’er  her  face  the  moon  ’s  pale  light, 
While  within  her  eyes  of  violet 
AII  times  fairy-tales  unite. 


n 


înfăţişând  aceste  variante  de  traducere  în  germană  şi  engleză  ale  poeziei 
” Crăiasa  din  poveşti ”,  credem  că  este  util  să  lămurim  următoarele  posibile 
semne  de  întrebare: 

Când  a început  să  traducă  regina  Carmen  Sylva  din  opera  poetică  a lui 
Eminescu  ? 

Recent  , reluând  un  fragment  din  lucrarea  sa  ” Mi  hai  Eminescu,  românul 
absolut.  Facerea  şi  desfacerea  unui  mit”,  apărut  la  Editura  Humanitas  în  anul 
2015,  Lucian  Boia  recunoaşte  faptul  că,  din  cele  20  de  poezii  traduse  de  Carmen 

Sylva  împreună  cu  Mite  Kremnitz,  doar  3 ar  aparţine  reginei  Elisabeta. 

/\ 

Intradevăr,  reginei  Carmen  Sylva  îi  pot  fi  atribuite  traducerile 
următoarelor  creaţii  eminesciene C Melancolie”,  ” Povestea  Codrului”,  ” Crăiasa 
din  Povesti 

Un  prim  răspuns  la  această  întrebare  îl  oferă  Silvia  Irina  Zimmermann14, 
care  consideră  că  primele  traduceri  din  lirica  română  în  limba  germană  ale 
reginei  Carmen  Sylva  datează  din  anul  1875,  acestea  fiind  rezultatul  colaborării 
cu  scriitoarea  Mite  Kremnitz,  la  care  trebuie  menţionată  şi  încurajarea  venită  din 
partea  poetului  Vasile  Alecsandri. 

Autoarea  susmenţionată  afirmă,  de  asemenea,  că  primele  traduceri  ale 
reginei  poete,  apărute  în  1878,  în  ziarul  german  ”Die  Gegenwart”  (Prezentul), 
sub  seudonimul  E.  Wedi  (anagrama  numelui  Eflisabeta]  Wied),  reprezintă 
primele  traduceri  în  germană  ale  liricii  lui  Mihai  Eminescu  (s.n.),  pe 
lângă  traducerile  din  poeziile  lui  Vasile  Alecsandri. 

Aceste  traduceri  sunt  publicate  în  numărul  19  al  revistei  „Die 
Gegenwart ”,  din  11  mai  1878,  cu  titlul  ” Exemple  de  lirică  recentă,  traduse 
după  original,  în  limba  germană,  de  către  E.  Wedi  15”:  V.  Alecsandri,  ” Steluţa  ”, 
” Secerişul”. 

y 

Eminescu  este  prezent  cu  o singură  poezie,  ” Melancolie  ”,  care  este 
publicată  în  nr.  29/  20  iulie  1878  al  revistei  menţionate. 

Ecoul  avut  de  această  poezie  este  însă  negativ.  N.  Iorga  dezvăluie  că,  după 
apariţia  acestei  tălmăciri,  în  numărul  următor  al  revistei  ”Die  Gegenwart  (XV, 
nr.  17,  p.  363)  ”16  un  critic  german  îl  acuză  pe  Eminescu  de  ” lipsă  de  claritate  şi 
preciziune”. 


13  Lucian  Boia,  ” Cum  nu  este  cunoscut  Eminescu  în  lume ”,  în  ” Dilema  Veche ”,  12  ianuarie  2016 

14  Silvia  Irina  Zimmermann,  ” Carmen  Sylva,  Regina  Poetă  Literatura  în  serviciul  coroanei” ',  Editura  AII, 
Bucureşti,  2013,  p.20 

15  Acest  pseudonim  aminteşte  de  numele  reginei:  Elisabeth  de  Wied. 

16  N.  Iorga,  ” Eminescu  luptător  politic” , în  ''Istoria  literaturii  româneşti  contemporane.  Partea  întâia.  Crearea 
Formei  (1867-1890)”,  Bucureşti,  Editura  "Adevărul”,  1934,  p.  295 

Poezia  ” Melancolie ” mai  este  tipărită  încă  o dată  în  ” Magazin  fur  die 
Literatur  des  Auslandes ”,  în  grupajul  ”4  Gedichte  von  Eminescu  - Einsamkeit, 

Melancholie,  Liebeslied,  Der  Eisvogel  ”,  însă  sub  semnătura  traducătoarei  Mita 
Kremnitz. 

Doi  ani  mai  târziu,  Carmen  Sylva  va  publica  ” Povestea  Codrului ” în 
"Magasin  fur  die  Literatur  des  Auslands”  ( t.97,  p.289),  revistă  care  va  face  să 
apară,  de  data  aceasta  sub  semnătura  Mitei  Kremnitz,  o cunoscută  creaţie  a 
poetului,  cu  titlul  ”Eine  Satire  (III)  von  Eminescu 

Poezia  ” Crăiasa  din  poveşti ” vede  lumina  tiparului  şi  la  Bucureşti,  în 
” Bukarester  Salon”,  sub  titlul  ’ ’ Măr  eh  enkon  igi  n ” Deutsch  von  Carmen  Sylva19. 

Aceasta  se  întâmpla  abia  după  internarea  Poetului  în  Sanatoriul  dr.  Sutzu, 
în  luna  iunie  1883.  Credem  că  decizia  aceasta  avea  în  vedere  faptul  că,  probabil, 
Eminescu  nu  mai  putea  să-şi  exprime  un  punct  de  vedere  cu  privire  la 
paternitatea  traducerii  în  limba  germană  a poeziei  ” Crăiasa  din  Poveşt”. 

De  altfel,  această  revistă,  care  apare  şi  la  Viena,  în  perioada  1883-1885,  a 
tipărit  alte  câteva  poezii  eminesciene,  toate  traduse  în  limba  germană  de  Mite 
Kremnitz: 


O verweir  ( ”0, rămâi...  ”)20,  ”Ewiglich  ”(”0,mamă...”)zl ,”  Melancholie  ", 


21 


(”  Melancolie”)1^ ” Trennung ” (” Despărţire”),  ”Einsamkeif 


(” Singurătate”)23 . 


” Crăiasa  din  Poveşti”,  în  traducerea  realizată  de  Carmen  Sylva,  este 
prezentă  şi  în  lucrarea  lui  Hans  Grabow,  ”Die  Lieder  Aller  Volker  und  Zeiten  ”, 
Hamburg,  1888  (p.566,  567-568.),  figurând  alături  de  o altă  creaţie  eminesciană, 
”Des  Wăldes  Mărchen”  (” Poveştile  Pădurii”). 

La  puţin  timp  după  moartea  poetului,  poezia  ” Crăiasa  din  Poveşti”  - 
” Mărchen -Konigin”  - Ubersetzt  von  Carmen  Sylva  (Cu  o notă  introductivă)  se 

24 

tipăreşte  din  nou  la  Bucureşti  în  ”Das  Literarische  Rumănien”. 

Ca  urmare  a acestei  colaborări  dintre  regină  şi  prietena  ei,  Mite  Kremnitz, 
se  pune  întrebarea:  cine  este  primul  traducător  de  fapt  al  poeziilor  lui  Eminescu 
în  limba  germană  ? 


17  în  " Magazin  fur  die  Literatur  des  Auslandes",  1880,  50,  voi. 99,  p.130. 

18  Idem,  1881,50,  vol.99,  p.  391. 

19  ” Bukarester  Salon  ”,  I (1883),  nr.  4,  august,  p. 171-172. 

20  în  ”Der  Bukarester  Salon”,  Bucureşti,  1884-1885,  p.5. 

21  idem.  Bucureşti,  1884  -1885,  p.149. 

22  idem,  1884  - 1885,  p.245. 

23  Idem,  Bucureşti,  1884  - 1885,  p.  457 

24  ”Das  Literarische  Rumănien”,  1889,  nr.7-8  (iulie-august,  p.  251-252). 

In  lucrarea  de  doctorat  a lui  Valentin  Todescu,  cu  titlul 
”Mite  Kremnitz  - ”Un  spirit  german  promotor  al  literaturii  româneşti  peste 
hotare  ” (2013),  autorul  afirmă  că  Mite  Kremnitz  are  meritul  ” de-a  fi  fost  primul 
tălmăcitor  în  limba  germană  a poeziilor  lui  Eminescu  ”.25 

Revenind  la  mult  citata  antologie  ” Rumănische  Dichtungen,  Deutsch  von 
Carmen  Sylva.  Hrsg.  und  mit  weiteren  Beitrăge  versehen  von  Mite  Kremnitz”, 
apărută  la  Leipzig:  W.  Friedrich,  Verlag  des  "Magazin  fur  die  Literatur  des  In- 
und Auslandes";  Kroner,  1881  culegere  îngrijită  şi  adăugită  de  Mite  Kremnitz, 
reeditată  ulterior  în  mai  multe  ediţii,  constatăm  o selecţie  oarecum  curioasă  din 

9 ' 9 

/V 

operele  poeţilor  vremii.  Intr-adevăr,  cartea  conţine  poezii  scrise  atât  de  autori 
consacraţi,  cum  ar  fi  Eminescu,  V.  Alecsandri,  D.  Bolintineanu,  de  scriitori 
cunoscuţi,  precum  C.  Negruzzi,  sau  mai  puţin  cunoscuţi,  V.Conachi,  dar  şi 
nume  care  trezesc  astăzi  uşoare  zâmbete:  Candiano  Popescu,  Creţeanu, 
Serbănescu  etc 

9 

De  altfel,  ziarul  ” România  Liberă ”,  din  anul  1885,  care  reia  o biografie  a 
scriitoarei  Mite  Kremnitz,  apărută  anterior  în  revista  ” Familia ”,  aminteşte  de 
opera  acestei  fecunde  traducătoare,  ignorând  însă  traducerea  unor  creaţii 
eminesciene  în  "Rumănische  Dichtungen”,  ediţiile  1880/1881  şi  1883“  . 

Verificând  şi  alte  ediţii  ale  acestei  cărţi,  cum  ar  fi  de  exemplu  aceea 
menţionată  ca  apărută  în  anul  1883  (?),  la  Leipzig,  ed.  W.  Friedrich,  purtând 
titlul  "Rumănische  Dichtungen.  Deutsch  von  Carmen  Sylva.  Hrsg.  und  mit 
weiteren  Beitragen  versehen  von  Mite  Kremnitz,  numele  lui  Eminescu  este  omis. 

Chiar  şi  ediţia  scoasă  de  Carmen  Sylva  la  Editura  Carol  Gobl,  în  1898, 
intitulată  ” Rumănische  Dichtungen  iibersetzt  von  Carmen  Sylva  ” (Poesii 
române  traduse  de  Carmen  Sylva)  nu  conţine  nici  o poezie  de  Mihai 
Eminescu....  De  ce  oare  ? 

în  schimb,  am  găsit  cu  mirare  că,  în  chiar  anul  morţii  poetului,  1889,  în 
revista  editată  la  Viena  de  dr.  Comelius  Diaconovitch,  ” Romănische  Revue ”, 
(august-septembrie  1889)  era  publicată  biografia  poetului,  urmată  de  traducerea 
în  limba  germană  a Poemului  ” Luceafărul”  (”Der  Abdenstern”,  p.485-490), 
autorul  ascunzîndu-şi  identitatea  sub  acronimul  L.V.F.  (L.V.  Fischer). 

A doua  întrebare:  Carmen  Sylva  a tradus  ” Crăiasa  din  poveşti ” în  limba 
germană,  singură,  aşa  cum  rezultă  din  dialogul  avut  cu  ziaristul  britanic,  sau  este 
o traducere  comună,  efectuată  împreună  cu  Eminescu  ? 


25  Rezumatul  Tezei  de  Doctorat,  p.  8 

26  ”Mite  Kremnitz ” în  ” România  Liberă”,  anul  IX,  nr.2287,  p.3. 

In  această  chestiune  există,  aşadar,  câteva  ipoteze:  prima  dintre  ele  este 
aceea  precizată  de  regină,  în  dialogul  redat  de  William  Beatty-Kingston,  care  îşi 
atribuie  calitatea  de  singur  traducător. 

O altă  ipoteză,  conform  căreia  traducerea  este  efectuată  de  Carmen  Sylva, 
dar  împreună  cu  Mihai  Eminescu,  este  acreditată  de  Ioan  Constantinescu, 
autorul  precizând  că,  între  manuscrisele  lui  Eminescu  se  păstrează  numeroase 
texte  în  limba  germană,  dintre  care  şi  traducerea  efectuată  de  Eminescu 
împreună  cu  Carmen  Sylva  a poeziei  ” Crăiasa  din  poveşti”"  . 

/V 

In  sfârşit,  o a treia  ipoteză  susţine  că  Eminescu  însuşi  avea  obiceiul  de  a 
transpune  în  limba  germană  câteva  dintre  poeziile  sale,  ca  simplu  exerciţiu.28 

/V 

In  aceste  circumstanţe,  textul  poeziei  ” Crăiasa  din  poveşti”,  primit  de 
ziaristul  englez,  în  anul  1877,  în  traducere  germană,  mai  ridică  şi  un  alt  semn  de 
întrebare,  şi  anume:  de  ce  nu  a fost  publicat  niciodată,  până  în  anul  1883. 

Care  este,  totuşi,  data  primei  traduceri  a unei  poezii  eminesciene  în  limba 
engleză  ? 

Un  ilustru  traducător  în  limba  engleză  al  operei  Luceafărului,  domnul 
Adrian  George  Sahlean,  a căutat  să  identifice  (din  punct  de  vedere  cronologic) 
pe  primul  traducător  al  poetului  nostru  naţional  în  limba  lui  Shakespeare, 
admiţând  că  Silvia  Pankhurst  ar  putea  primi  acest  titlu;  cu  toate  acestea, 
rezultatul  estetic  al  demersului  ei  este  destul  de  nereuşit. 

5 

/V 

In  acest  context,  domnul  Adrian  George  Sahlean  aminteşte  următoarele: 

” Americanul  Charles  Upson  Clark  (1895)  îl  semnalează  pe  Eminescu  prin 
câteva  traduceri  publicate  în  suplimentul  cultural  al  unui  ziar  din  Chicago  (deşi 
le-am  găsit  menţionate,  nu  am  reuşit  să  le  identific  în  ciuda  cercetărilor  mele  de 
arhivă,  nici  să  aflu  cum  a "dat"  dl  Clark  de  poet)." 

Adăugăm  la  aceste  preţioase  adnotări  ale  domnului  Sahlean  faptul  că 
scriitorul  Charles  Upson  Clark  a fost  un  bun  prieten  al  României,  pe  care  o 
vizitează  în  anul  1919,  dând  la  iveală  o convingătoare  lucrare  de  prezentare  a 
ţării  noastre,  cu  titlul  ”Greater  Romania ”,  publicată  la  New  York,  în  anul  1922. 

/V 

In  această  carte,  la  p.  346,  el  prezintă  o traducere  în  limba  engleză  a 
poeziei  lui  Eminescu,  ”, Somnoroase  păsărele ”: 


27  Ioan  Constantinescu,  ” Eminescu  autor  de  expresie  germană ”,  în  ” Studii  de  eminescologie  ”,  nr.  2,  Cluj,  2000, 
p.  63-81 

2S  "ManuscriptunT , XV,  (57),  1984,  nr.4,  p. 33-34. 

29  Adrian  George  Sahlean,  ” Actualitatea : Ce  facem  cu  Eminescu  ?”,  în  ” România  Literară ”,  nr.  36/2009 

” The  sleepy  birdlets 
At  their  nest  gather, 
Hide  themselves  in  the 
Branches 
Good  night ! 


Only  the  springs  sigh 
While  the  blackforest  keeps 
Silence, 

The  flowers  also  sleep  in  the 
Garden 

Sleep  înpeace ” 

Nu  vrem  să  ne  pronunţăm  asupra  calităţii  traducerii,  însă  se  vede  clar  că 
nu  străluceşte 

9 

Fiindcă  am  evocat  mai  sus  prezenţa  lui  Eminescu  în  cultura  americană, 
trebuie  să  subiliniem  că  numele  şi  creaţia  lui  Eminescu  sunt  amintite  de  timpuriu 
într-o  publicaţie  de  pe  acest  continent:  ” Journal  of  American  Folklore”  (Voi  IV, 
iul-sept,  1891,  no  XIV,  p.  353),  care  precizează  că  elveţianul  L.  Bachelin  a 
tradus  şi  publicat  în  franceză  povestea  lui  Eminescu,  ” Făt  Frumos  din  lacrimă  ”, 
sub  titlul  ”Bel  Enfant  de  la  Larme ” (71  pagini),  deschizând  astfel  un  serial  de 
lucrări  sub  genericul  ” Rapsodii  Române 

Concluzionând,  subliniem  că  prima  traducere  a unei  poezii  eminesciene, 
în  limba  engleză,  este  realizată  de  William  Beatty-Kingston  în  anul  1877,  fiind 
publicată  în  lucrarea  ” Monarchs  I Have  Met”(1887).  A fost  retipărită  în  cartea 
aceluiaşi  autor,  cu  titlul  My  ”Hansom  ” Lays,  Original  Verses,  Imitation  and 
Paraphrases , apărută  la  Londra,  în  anul  1889,  la  editura  Chapman  and  Hali 
Limited.  Poezia  ”The  Queen  Legend ” are  ca  subtitlu  {Mano  Eminescu)  iar  la 
sfârşit,  în  loc  de  semnătură,  apare  litera  M (op.  cit.  p.  161). 

Dan  Toma  Dulciu 
06.03.2016 

